cyanic-selkie/wikianc huggingface dataset:
Iberere
Andre punerkrig og romersk erobring
Roma sendte Gnaeus og Publius Cornelius Scipio for å erobre Iberia fra Kartago. Gnaeus beseiret den iberiske stammen ilergetene nord for Ebro som var alliert med Kartago, erobret den iberiske oppidum Tarraco og beseiret den kartagiske flåten. Etter at Publius Scipio ankom landet ble Tarraco befestet og ved 211 f.Kr. ble brødrene overfalt av kartagiske og allierte styrker sør for Ebro. Under dette angrepet ble Publius Scipio drept, og Gnaeus døde under tilbaketrekningen. Krigen endret seg da Scipio Africanus ankom i 210 f.Kr. Han angrep og erobret Kartago Nova (Cartagena) og beseiret hæren til Hasdrubal Barca i slaget ved Baecula i 208 f.Kr. Krigen trakk ut da Kartago sendte forsterkninger fram til slaget ved Ilipa i 206 f.Kr. hvor romerne vant en avgjørende seier. Kartagerne trakk seg tilbake til Gadir og Scipio Africanus skaffet seg kontroll over det meste av den sørlige delen av Iberia. Etter denne romerske seieren gjorde ilergeterne og andre iberiske stammer opprør, og det var kun etter at opprøret ble slått ned at romerne kunne erobre resten av de kartagiske områdene i sør.
Etter den romerske erobringen ble Iberia delt i to store provinser, Hispania Ulterior og Hispania Citerior. I 197 f.Kr. gikk de iberiske stammene til opprør igjen i Hispania Citerior. Etter å ha knust opprøret og sikret regionen, invaderte romerne og erobret Lusitania og Keltiberia. Romerne kjempet en lang krig for å erobre Lusitania. Krig og militære kampanjer fortsatte i de nordlige regionene av Den iberiske halvøya fram til 16 f.Kr. da de siste opprørene av de kantabrianske krigene (Bellum Cantabricum) ble avsluttet.
Iberisk kultur
Iberernes samfunnet var inndelt i ulike samfunnsklasser, inkludert konger eller høvdinger (latin: regulus), adelige, prester, kunsthåndverkere og slaver. Det iberiske aristokratiet, ofte kalt for «senatet» av antikke kilder, møttes i et eget råd. Kongene eller høvdingene holdt sine hærer av krigere gjennom et system av forpliktelser som romerne kalte for fides. Mens deres kultur på østkysten av Iberia var påvirket av fønikere og grekere fra 600-tallet f.Kr., var de innfødte i de nordlige områdene (Aragón og Castilla) kantiberere og også preget av keltisk innflytelse fra nord i Gallia.
Kunst og religion
Ibererne framstilte skulptur i stein og bronse, det meste av de viste åpenbar innflytelse fra grekerne og fønikerne. Stilen til iberisk skulptur er inndelt geografisk i østlige, sentrale, sørlige og vestlige grupper. Særlig den østlige, hovedområdet til ibererne, viser hovedsakelig gresk innflytelse. Iberisk keramikk og maleri var også særskilt og utstrakt over hele regionen.
Iberisk religion var polyteistisk (troen på flere guder) og ble påvirket av den religiøse praksisen til fønikerne og grekerne, og det er også vist i deres skulpturkunst. Menneskeoksen Bicha fra Balazote, muligens en fruktbarhetsguddom, og ulike avbildninger av sfinkser og løver har likheter med mytologiske vesener fra østlige delen av Middelhavet. Fruen fra Elche og Fruen fra Guardamar viser en åpenbar gresk innflytelse. Fønikiske guddommer som Tanit, Baal, Melqart og greske guddommer som Artemis, Demeter og Asklepios var kjent i regionen og ble dyrket på lik linje med egne. Det er få stedegne guddommer som er kjent, men en helbredende, orakelguddom Betatun er kjent fra en latinsk inskripsjon ved Fuertes del Rey. Det synes å ha vært en viktig kvinnelig guddom assosiert med jorden og gjenfødelse som avbildet i Fruen av Baza, og knyttet til fugler, blomster og hvete. Hester var også viktige religiøse figurer og en betydningsfull helligdom dedikert hester har blitt funnet ved Mula (Murcia). Det er mange avbildning av en «hesttemmende gud» eller «hestenes herre» (despotes hippon). Gudinnen Ataegina er også omfattende bevitnet i inskripsjoner.
Iberere utførte deres ritualer under åpen himmel, men hadde også helligdommer ved særskilte steder som skogslunder, vannkilder og grotter. Arkeologiske bevis antyder at det eksisterte en presteklasse og Silius Italicus, en romersk advokat, politiker og poet, nevner prester i regionen Tartessos ved et tempel for Melqart. Levninger fra potteskår og keramikk avslører en del informasjon om iberiske myter og ritualer. Vanlige temaer er høytidelige danseritualer, noe Strabon også har beskrevet, og er vist i et relieff fra Fuerte del Rey kjent som «Bastetania-dansen», og konfrontasjonen mellom en avdød og ulvefigur. Rituelle ofringer var vanlige og kildene, som Titus Livius, nevner også tilfeller av menneskeofringer blant lusitanere, skjønt det er antatt å ha vært sjeldent.
Ibererne drev likbrenning av sine døde og plasserte asken i seremonielle urner, levningene ble deretter plassert i steingraver.
Krigføring
Iberiske krigere lot seg i stor grad hyre av både Kartago og Roma som leiesoldater og hjelpetropper. En stor andel av de kartagiske styrkene under punerkrigene besto av iberiske og keltiberiske krigere. Iberisk egne krigføring var basert på angrep og plyndring mellom stammene. I direkte kamp var ibererne kjent for jevnlig å angrip og deretter trekke seg tilbake mens de kastet spyd mens de ropte og skreik mot sine fiender, men uten faktisk å gå i direkte konfrontasjon. Denne formen for krigføring, haste fram og så tilbake, betegnet romerne som concursare. Derimot ble ibererne særskilt dyktige i raske overfall og geriljataktikk. I de påfølgende iberiske opprørene etter den romerske erobringen av Iberia påførte ibererne stadige skader på romerske soldater ved sine tallrike overfall.
De antikke kildene nevner to typer for iberisk infanteri, scutati og caetrati. Førstnevnte var tungt pansret og bar store skjold av keltisk type. Den andre typen, caetrati, bar caetra, en lite, rundt iberisk skjold. Deres bevæpning besto av det berømte Gladius Hispaniensis, en type iberisk langsverd som romerne tok til seg fra 200-tallet f.Kr., foruten et kurvet sverd kalt for falcata, spyd til å stikke med og spyd for å kaste, og jernspyd som de kalt for saunion, men mer kjent under det latinske navnet soliferrum. Iberiske kavaleri var et viktig element i de iberiske styrkene som det var i de kartagiske. Iberia hadde overflod av ville hester av utmerket kvalitet, og iberiske ryttere hadde godt omdømme langs Middelhavet.
Iberisk språk
Iberisk språk, som resten av de paleohispaniske språkene, døde ut en gang rundt 100-tallet e.Kr. etter å ha blitt gradvis erstattet av latin. Iberisk synes å ha vært en form for ubestemt ikke-indoeuropeisk språk. En undersøkelse fra 1978 hevdet at det var flere likheter mellom iberisk og messapisk (et innfødt språk snakket i sørlige Italia). Iberisk språk deler også en del elementer med baskisk, som også er et ikke-indoeuropeisk språk. Det er mulig at det er en fjern slektning, men ikke nært nok til at baskisk kan benyttes som hjelp i oversettelser av iberisk. Alternativt kan likhetene ha skjedd grunnet kontakt mellom folkene. En studie av J. Alonso Garcia (1996) fremmer teorien at iberisk og baskisk er beslektede språk og at tartessisk og iberisk var ett språk kan kalles for «iberisk-tartessisk».
Pratibha Patil
Pratibha Patil (marathi:, født 19. desember 1934 i Nadgaon i Bombay Presidency [i delen som senere ble Maharashtra] i Britisk India) var fra 2007 til 2012 president i India. Hun var den første kvinnelige president i landet. Fra 2004 til 2007 var hun guvernør i delstaten Rajasthan. Patil er medlem av Kongresspartiet.
Delstatspolitikk i Maharashtra
På 1960-tallet gikk Patil med i Kongresspartiet. Hun var først politisk aktiv i Maharashtra, der hun i 1962 første gang ble valgt til delstatens folkevalgte forsamling. Hun ble igjen innvalgt i 1967 og satt da som representant til 1985. Patil fikk poster i delstatsregjeringen og var blant annet minister for velferd og offentlig helse, kultur, utdanning, byutvikling og bolig. Fra 1979 til 1980 var hun opposisjonsleder i delstaten.
Rikspolitikk
I 1985 tok hun skrittet over i rikspolitikken og var fra 1985 til 1990 medlem av Rajya Sabha, overhuset i det indiske parlamentet. En periode i 197 var hun overhusets president. I 1991 stilte hun til valg til underhuset, Lok Sabha, og lykkes å bli innvalgt.
Guvernør i Rajasthan
Etter at perioden i underhuset var over i 1996, forlot hun politikken for en tid. Patil ble i 2004 utnevnt til guvernør i delstaten Rajasthan og ble med dette den første kvinne i et slikt embete i Nordvest-India. Hun satt som guvernør fra 8. november 2004 til 23. juni 2007.
President
Politisk har Patil vært nært knyttet til Gandhi-familien. I 2007 ble hun nominert som Kongresspartiets kandidat til vervet som Indias president, og fikk Bhairon Singh Shekhawat fra Bharatiya Janata Party som motkandidat. Hun vant valget med mer enn to tredeler av stemmene og ble dermed den første kvinne i embetet som Indias president. Patil ble innsatt som president fra 25. juli 2007.
I utøvelsen av presidentgjerningen har Patil særlig lagt vekt på å fremme kvinners rettigheter og på landbruksspørsmål.
Silvia
Silvia er et kvinnenavn dannet av det latinske ordet silva som betyr «skog». Navnet er vanlig i Italia, i mange spansktalende land og enkelte land i Øst-Europa. Den franske formen Sylvie er svært vanlig i Frankrike.
Etymologi
Silvia er dannet som en feminin form av mannsnavnet Silvius, som er dannet av det latinske ordet silva, «skog».
Silva er en kortform av navnet. Sylvia er en engelsk, tysk og nordisk variant av navnet. Sølvi og Sylvi er nordiske kortformer av Sylvia, men kan også være varianter av Solveig.
Sylvie er en fransk form av navnet. Silvija er en kroatisk, slovensk og bulgarsk (Силвия) form av navnet. Szilvia er en ungarsk form av navnet. Sylwia er en polsk form av navnet.
Utbredelse
Silvia er kjent brukt i det romerske verket Ab Urbe Condita fra 27 f.Kr. Silvia ble et vanlig navn i Italia fra middelalderen. Silvia ble introdusert i England gjennom Shakespeares skuespill To herrer fra Verona fra 1594, der en av rollene hadde dette navnet. Silvia er kjent brukt i Sverige første gang i 1861, og var mest brukt på 1970-tallet. Silvia er kjent brukt i Norge første gang i 1876.
Formen Sylvi er kjent brukt første gang i Sverige i 1895, og var mest populært på 1920- og 1930-tallet. I Norge er Sylvia kjent brukt første gang i 1648, og var opprinnelig mest brukt i Telemark, Nordvestlandet og Troms.
Formen Sølvi er kjent brukt i Norge første gang i 1667, og har tradisjonelt vært mest brukt i Sogn og Fjordane og i Møre og Romsdal.
Silvia har estisk og svensk navnedag 8. august, slovakisk navnedag 27. august og tysk navnedag 3. november. Sylvia har finsk og svensk navnedag 8. august og norsk navnedag 31. desember. Silva har finsk navnedag 8. august. Sylvi har finsk navnedag 8. august og norsk navnedag 31. desember. Sølvi har norsk navnedag 20. juni.
Silvia er i dag vanlig i Italia, i mange spansktalende land og enkelte land i Øst-Europa. Varianten Sylvia er mye brukt i en del afrikanske land. Den franske formen Sylvie er svært vanlig i Frankrike, og mye brukt i mange andre fransktalende land.
Kjente personer med navnet
Personene i listen er ordnet kronologisk etter fødselsår.
Eksterne lenker
Silvija
Feodor Lynen
Feodor Lynen (født 6. april 1911 i München, død 6. august 1979 var en tysk kjemiker og biokjemiker. han Var professor i kjemi ved universitetet i München fra 1947.
Han fikk i 1964 Nobelprisen i fysiologi og medisin. Han utførte et grunnleggende arbeid over nedbrytingen og oppbyggingen av fettsyrer i celler og organismer. Hans arbeid har bidratt vesentlig til vitaminet pantotensyrenes biologiske funksjon og til biosyntese av kolesterol og terpener.
Lynen ble i 1971 utnevnt til den tyske ordenen Pour le Mérite für Wissenschaften und Künste.
Kristen Muslimmisjon
Kristen Muslimmisjon, (KMM) tidligere Den Norske Muhammedanermisjon, er en norsk misjonsorganisasjon, med hovedfokus på å nå muslimene med evangeliet. Kristen Muslimmisjon ble grunnlagt av misjonær Otto Torvik i 1940. Lys over land er misjonens tidsskrift. Tore Arnegard er generalsekretær i organisasjonen (fra 1. april 2008). Shannon Briggs er ambassadør i organisasjonen (fra 17. mars 2010).
Virksomhet
Kristen Muslimmisjon har arbeid i Senegal, India, Israel, Indonesia og i Norge.
Indonesia
KMM har støttet flere nasjonale kirker, organisasjoner, en bibelskole og flere evangelister. KMM samarbeider med organisasjonen Smyrna Fellowship (SMF) i Indonesia.
Senegal
KMM startet sin virksomhet i landet i 1982, og støtter nasjonale evangelister og misjonærer. De har bygget en kristen kirke i Nioro og driver med bistandsarbeid. De er engasjert i å oversette bibelen til språket Saafi-Saafi.
India
KMMs første misjonsfelt var i India og arbeidet i landet startet i 1948. De driver forebyggende helsearbeid ut fra en misjonsstasjon og en sykehusklinikk. Arbeidet i India er overtatt av den nasjonale kirken (NELC), men KMM har en norsk sykepleier som leder helsearbeidet ved misjonsstasjonen.
Israel
KMM samarbeider med palestina-araberen Yosef Odehs og sønnen Bulos. Fra sin base i Israel har de et stort kontaktnett inn i flere land i området. De utgir tidsskriftet Misbah ul Haqq (oversatt: Sannhetens lys). De har også et korrespondansekurs (brevkurs) og deler ut bibler.
Owen McCann
Owen McCann (født 26. juni 1907 i Woodstock i Sør-Afrika, død 26. mars 1994 i Cape Town) var en av Den katolske kirkes kardinaler, og erkebiskop av Cape Town.
Episkopalgenealogi
Hans episkopalgenealogi er:
Runar Gudnason
Runar Gudnason (født 1972 i Trondheim ) er en norsk musiker og låtskriver, kjent som artisten «Sjef R» og «Torstein HYL» i rap-gruppa Side Brok.
Bakgrunn
Gudnason har norsk mor og islandsk far. Han vokste opp i Hovdebygda ved Ørsta. Gudnason utviklet sterk sans for nynorsk og dialekt, som kommer tydelig til syne i hans vokale uttrykk. Etter flytting til København utvirket han sine første rapfortellinger og etablerte etterhvert Side Brok med tidligere sambygdinger. Han har laget dokumentarfilmen Heimegutar om denne prosessen (2005). Gudnason har også holdt skrivekurs ved Dei nynorske festspela og Ivar Aasen-tunet i Ørsta.
Into The Woods på norsk
Gudnason fikk svært gode tilbakemeldinger på sin oversettelse til norsk av Stephen Sondheim s musikal Into The Woods, som hadde premiere på Det Norske Teatret i Oslo den 2. april 2022. Aftenposten s teateranmelder Mona Levin skrev:"«Teksten er sondheimsk intrikat, meget oppfinnsomt gjendiktet av Runar Gudnason.»"NRK s anmelder Karen Frøslad Nystøyl skrev:"«Runar Gudnason si omsetjing er full av smarte vendingar. Ikkje minst er omsetjinga god å synga – sjølv om songteksta innimellom forsvinn i dei raskaste partia.»"I den norske oppsetningen i 2022 spilte Heidi Gjermundsen Broch rollen som heksen, Ida Svenningdal var Rødhette, Pål Christian Eggen spilte ulven, Kristoffer Olsen var bakeren, Kjersti Dalseide var bakerens kone og Mimmi Tamba spilte Askepott. Regissør for oppsetningen var Ole Anders Tandberg.
Salinitet
Salinitet er oppløst saltinnhold i en mengde vann.
Definisjoner
Saltinnholdet i de fleste naturlige innsjøer, elver og bekker er så lite at disse vannene kalles ferskvann eller «søtvann». Det naturlige saltinnholdet i ferskvann er definert til mindre enn 0,05 %. Hvis saltinnholdet er større, regnes vannet som brakkvann, eller saltvann hvis voluminneholdet av salt ligger mellom 3 og 5 %. Havet er naturlig salt, med omtrent 3,5 % salt (se sjøvann). Enkelte innlandske saltsjøer er enda saltere. For eksempel har Dødehavets overflatevann et saltinnhold på rundt 30 %.
Disse tilsynelatende esoteriske tilnærmingene til å måle og rapportere konsentrasjoner, kan se ut til å utydeliggjøre deres praktiske bruk, men man må huske at salinitet er summen av vekten av mange forskjellige stoffer i en gitt mengde vann. Det har alltid vært tilfelle at for å få en presis salinitetskonsentrasjon, og konvertere dette til en mengde substans (som for eksempel natriumklorid), må man vite mer om prøven og målingen enn bare vekten av solidene etter fordampning (en av metodene for å bestemme «salinitet»). For eksempel blir volumet påvirket av vanntemperaturen, og sammensetningen av salter er ikke en konstant (skjønt den er veldig lik i verdenshavene). Salt vann fra innsjøer kan ha en sammensetning som skiller seg fra den i havet. På grunn av dette kalles slikt vann salint til forskjell fra havvann, hvor termen er halint (skjønt sistnevnte term er ikke universelt i bruk).
Systemer for klassifisering av vannmengder basert på salinitet
Marint vann er det som er i havene, som også kalles euhaline sjøer. Salinitetsområdet for euhaline sjøer er 30 til 35 ‰. Brakksjøer eller -vann har salinitet i området 0,5 til 29 ‰, og metahaline sjøer fra 36 til 40 ‰. Disse sjøene regnes alle som thallasiske fordi saliniteten derivert fra havet og definert som homoiohalin hvis saliniteten ikke varierer mye over tid (praktisk talt konstant). Tabellen til høyre, modifisert fra Por (1972), følger «Veneziasystemet» (1959).
Som en kontrast til homoiohaline miljøer, finnes visse poikilohaline miljøer (som også kan være thallassiske), hvor salinitetsvariasjonen er biologisk betydningsfull (Dahl, 1956). Poikilohaline vann kan ligge på alt fra 0,5 ‰ til mer enn 300 ‰. Det viktige særtrekket er at disse vannene har en tendens til å variere i salinitet over et biologisk meningsfullt område over årstidene, eller en annen grovt sammenlignbar tidsskala. For å si det enkelt, er dette vannmengder med ganske variabel salinitet.
Veldig salt vann, som er på grensen til at saltene krystalliserer seg ut, kalles lake.
Miljømessige vurderinger
Salinitet er en viktig økologisk faktor som påvirker hvilke typer organismer som lever i en vannmasse. I tillegg påvirker saliniteten hvilke planter som lever i vannmassen, eller hvilke planter på land som drikker av en vannmasse (eller grunnvann). En plante som er tilpasset salte forhold kalles halofytt (saltelskende). Organismer (for det meste bakterier) som kan leve under veldig salte forhold klassifiseres som ekstremofile, eller for å være spesifikk; halofile. En organisme som tåler et stort spenn i saltinnhold er euryhalin.
Salt er vanskelig å fjerne fra vann, og saltinnhold er en viktig faktor når vann skal brukes (for eksempel til drikkevann).
Stjernøya
Stjernøya (nordsamisk Stierdná) er ei øy i Troms og Finnmark. Den har et areal på 245,03 km². Øya er adskilt fra Seiland i øst av Rognsundet, fra Sørøya i nord av Sørøysundet, og fra fastlandet i sør av Stjernsundet. Den er delt mellom kommunene Alta (grunnkretsen Stjernøy), Hasvik (grunnkretsen Stjernvåg/Nordfjord) og Loppa (del av grunnkretsen Øksfjord). Bosetningen er konsentrert til grendene Store Kvalfjord og Pollen, begge i Alta kommune.
På Stjernøya er det et steinbrudd for nefelinsyenitt. På grunn av faren for snøskred utløses fra tid til annen kontrolerte ras av gruveselskapet.
Stjernøya i 1920-årene
Stjernøya har historisk vært bosatt av sjøsamer i lang tid. I 1920-årene bodde det mange sjøsamer i ytre Rognsund, blant annet i Russehamna, Pollen, Pollholmen, Kjerringfjorden, Store Kjerringfjorden, Kvinnenes, Gambukta, Vinterset og Nordmannsnes. I mange av de sjøsamiske familier var nordsamisk et hverdagsspråk.
I den tiden livnærte man seg mye på fiske. I tillegg hadde mange fjøsgammer, vanligvis med en ku, noen sauer og kanskje en geit.
Stjernøya-dommen
I 2016 avsa Høyesterett en dom som gjaldt eiendomsretten på Stjernøya. Saken gjaldt et krav fremsatt av en gruppe reindriftssamer om å bli anerkjent som øyas grunneiere. Da saken etter mange år i rettsapparatet ble behandlet i Høyesterett, tapte reindriftssamene saken. Høyesterett avviste både at reindriftssamenes bruk av Stjernøya hadde vært tilstrekkelig omfattende og dominerende til at de kunne tilkjennes eiendomsrett på grunn av alders tids bruk, og at de kunne bygge en eiendomsrett på at de hadde vært de opprinnelige besitterne av øya.
156 (tall)
156 (ett hundre og femtiseks) er det naturlige tallet som kommer etter 155 og kommer før 157. 156 er et partall.
Mariazellerbahn
Mariazellerbahn er en elektrisk smalsporbane med en sporvidde på 760 mm. («bosnisk sporvidde») som går fra den nederøsterrikske landshovedstaden St. Pölten til vintersportsstedet og det katolske valfartsstedet Mariazell.
Prudentius
Aurelius Prudentius Clemens var en romersk, kristen poet, født i den romerske provinsen Tarraconensis (i dag nordlige Spania) i 348. Han døde sannsynligvis i Spania en gang etter 405, muligens en gang rundt 413. Fødestedet hans er ikke kjent, men det kan ha vært Caesaraugusta Zaragoza, Tarraco Tarragona eller Calagurris Calahorra.
Prudentius praktiserte juss med en del suksess og var to ganger provinsguvernør, kanskje i hans fødeland, før keiser Theodosius den store kalte ham til hoffet. Mot slutten av hans liv, muligens en gang rundt 392, trakk han seg tilbake fra offentlig liv for å bli en asket, faste fram til kvelden og avstå fra kjøtt. Prudentius samlet senere kristne dikt som ble diktet i hans samtid og skrev et forord som han selv daterte år 405.
Prudentius’ egen poesi var påvirket av tidlige kristne forfattere som Tertullian og Ambrosius av Milano, foruten Bibelen og helgenenes gjerninger. Hans julehymne Divinum Mysterium («Corde natus ex parentis») og hymnen for Epiphany O sola magnarum urbium, begge fra Kathemerinon, er fortsatt spilt i dag. Den allegoriske diktet Psychomachia er likevel hans mest innflytelsesrike verk og ble en inspirasjon og en kilde til middelalderens allegoriske litteratur.
Verker og skrifter
Blant verkene til Prudentius finnes:
157 (tall)
157 (ett hundre og femtisju) er det naturlige tallet som kommer etter 156 og kommer før 158. 157 er et oddetall.
Ungarns Grand Prix 2006
Ungarns Grand Prix 2006 var et Formel 1-løp arrangert 4. – 6. august 2006 på Hungaroring i Ungarn. Det var det trettende løpet i Formel 1-sesongen 2006.
Kvalifisering
Noter til tabellen:
Løpet
Noter til tabellen:
Konvektiv nedbør
Konvektiv nedbør forekommer når lufta nær bakken blir sterkt oppvarmet. Dermed blir noe av lufta lettere enn lufta omkring, og en pakke med varmluft stiger til værs omtrent som en stor ballong. Lufta blir etter hvert avkjølt så mye at den ikke lenger kan holde på vanndampen. Da kondenserer noe av vanndampen og det dannes skyer og nedbør. Konvektiv nedbør gir kortvarige og ofte kraftige regnbyger. Konvektiv nedbør er vanlig i tropiske strøk rundt ekvator. Her stiger varm, fuktig luft og gir jevnt store nedbørmengder hele året.
Vestlandsk fjordfe
Vestlandsk fjordfe er en gammel norsk kurase:
Historie, kjennetegn og utbredelse
Vestlandsk fjordfe er den opprinnelige kurasen på vestlandet fra Hordaland til Nordmøre. Den ble anerkjent som rase på 1890-tallet, og det ble ført stambok over rasen fram til 1920. På starten av 1900-tallet prøvde man å lage lokale underraser av fjordfeet. Hver region skulle avle på en spesifikk farge og hornanlegg. Dette gikk man imidlertid bort i fra, da populasjonene ble for små. Det som kjennetegner rasen i dag er derfor stor variasjon i farge, størrelse og hornanlegg. De fleste dyra er imidlertid mellom 400 og 500 kg.
Vestlandsk raudkolle og vestlandsk fjordfe ble i 1947 slått sammen til én rase, særlig på grunn av innavlsproblemer i fjordfeet. Da man satte i gang arbeid med å bevare de gamle storferasene på 1980-tallet, fant man imidlertid grunnlag for å avle videre på vestlandsk raudkolle og vestlandsk fjordfe som to adskilte raser. I 2006 var det registrert 600 vestlandske fjordfe i kuregisteret. Det finnes en bevaringsbesetning for fjordfeet ved Sogn Jord- og Hagebruksskule i Aurland.
I regi av GENO, som formidler oksesæd til inseminering, formidles det også sæd av fjordfeet til interesserte bønder.
Ruanda-Urundi
Ruanda-Urundi var et belgisk suzerinat fra 1916 til 1924, et klasse B mandatområde under Folkeforbundet fra 1924 til 1945 og så et tilsynsområde under FN fram til 1962, da det ble de uavhengige statene Rwanda og Burundi.
Maria Mena
Bakgrunn
Maria Mena er født og oppvokst i Oslo. Hun er datter av den amerikanske trommeslageren Charles Mena og barnebarn av maleren Kalle Orstad. Både Maria og hennes yngre bror Tony er oppkalt etter figurer i Leonard Bernsteins West Side Story.
Ruanda-Urundi
Oversikt
De uavhengige kongedømmene Rwanda og Burundi ble annektert av Tyskland sammen med andre stater i Great Lakes-området på slutten av det nittende århundret og tidlig i det tjuende. Området hang sammen med Tysk Østafrika og hadde minimal tysk tilstedeværelse.
I første verdenskrig ble området vunnet av styrker fra Belgisk Kongo i 1916. Versaillestraktaten delte Tysk Østafrika, og størstedelen gikk til Storbritannia under navnet Tanganyika. Den vestligste delen, som offisielt ble omtalt som «Det belgisk okkuperte østafrikanske Ruanda-Urundi.
Maria Mena
Bakgrunn
Faren spilte i flere band i Oslo. Foreldrene skilte seg da hun var ni år.
Ruanda-Urundi
Oversikt
For å implementere sine visjoner for territoriet benyttet Belgia seg av de eksisterende maktstrukturene. Herskerklassen bestod i hovedsak av tutsier, mens mesteparten av befolkningen ellers var hutuer. De belgiske administratorene holdt seg til datidens raseteorier og mente at tutsiene var overlegne i forholdt til hutuene. Hutuene hadde spilt en større rolle i administrasjonen av landet før det belgiske regimet ble innført, men belgierne forenklet systemet ved å basere det på etniske skiller. Sinnet og frustrasjonen over undertrykkingen ble i hovedsak fokusert på tutsieliten i stedet for på en kolonimakt som befant seg langt vekke, noe som skulle å stor betydning for folkemordet som skjedde tiår etter selvstendigheten.
Maria Mena
Musikalsk virke
Den 20. juli 2004 opptrådte Mena på David Lettermans Late Show.
Albumet Apparently Unaffected, som kom på tampen av 2005, solgte over 250 000 eksemparer i Europa. Hennes femte album, Cause and Effect, ble gitt ut i 2008 og solgte til gull. I 2012 solgte Cause and Effect til platina. For albumet fikk hun Spellemannprisen 2008 i klassen kvinnelig artist.
Ved utgangen av 2011 hadde hun sammenlagt solgt mer enn 700 000 plater, hvorav cirka halvparten i Norge.
Ruanda-Urundi
Oversikt
Etter at Folkeforbundet ble oppløst, kom regionen under FNs tilsynsordning i 1946. Dette sa at Belgia skulle gjøre områdene klare for selvstendighet, men belgierne mente det ville ta tiår før området var klart til dette..
Den 60. Golden Globe-utdelingen
'''Den 60. Golden Globe-utdelingen'''
19. januar 2003
Ruanda-Urundi
Oversikt
Selvstendigheten kom i stor grad på grunn av hendelser andre steder. På 1950-tallet vokste det frem en selvstendighetsbevegelse i Belgisk Kongo og belgierne forstod at de ikke lenger kunne kontrollere området. Ruanda-Urundis større nabo ble uavhengig i 1960 og etter to år med raske forberedelser ble også Ruanda-Urundi selvstendig 1. juli 1962, og delt i de to selvstendige landene Rwanda og Burundi. Det tok to år før styresmaktene i de to landene var helt separert fra hverandre.
Den 60. Golden Globe-utdelingen
Film – Drama:
The Hours
Film – Musikal eller komedie:
Chicago
The Shield
TV-serie – Musikal eller komedie:
Curb Your Enthusiasm
'''Den 60. Golden Globe-utdelingen''' ble avholdt 19. januar 2003 for å tildele priser til de beste prestasjonene innen film og TV i 2002.
Stian Thoresen
Stian Tomt Thoresen (født 18. november 1976 Jessheim), bedre kjent som vokalisten Shagrath i det norske symfoniske black metal-bandet Dimmu Borgir.
Den 60. Golden Globe-utdelingen
Vinnere
Cecil B. DeMille Award: Gene Hackman
Stian Thoresen
Biografi
Stian Thoresen spiller gitar, bass og keyboard, og var trommeslager og vokalist på Dimmu Borgir sitt debutalbum For all tid fra 1994.
Thoresen spiller også i Chrome Division og har tidligere vært medlem av Fimbulwinter og Starkness. I perioden august 1996 – februar 1997 var han midlertidig studio keyboardist for bandet Nocturnal Breed. I 2009 startet han Ov HELL sammen med King, og debutalbumet kom 8. februar 2010.
Med Dimmu Borgir
crossplane guest vocals /Carburetors guest vocals
Den 60. Golden Globe-utdelingen
Vinnere
Beste film – drama: The Hours
Beste kvinnelige skuespiller i film – drama: Nicole Kidman – The Hours
Beste mannlige skuespiller i film – drama: Jack Nicholson – Hva angår Schmidt
Beste film – musikal eller komedie: Chicago
Beste kvinnelige skuespiller i film – musikal eller komedie: Renée Zellweger – Chicago
Beste mannlige skuespiller i film – musikal eller komedie: Richard Gere – Chicago
Beste kvinnelige birolle i film: Meryl Streep – Adaptation
Beste mannlige birolle i film: Chris Cooper – Adaptation
Beste fremmedspråklig film: Talk To Her (Spania)
Beste regi: Martin Scorsese – Gangs of New York
Beste manus: Hva angår Schmidt
Beste filmmusikk: Frida
Beste filmlåt: «The Hands That Built America» – Gangs Of New York (U2)
Beste TV-serie – drama: The Shield
Beste kvinnelige skuespiller i TV-serie – drama: Edie Falco – The Sopranos
Beste mannlige skuespiller i TV-serie – drama: Michael Chiklis – The Shield
Beste TV-serie – musikal eller komedie: Curb Your Enthusiasm
Beste kvinnelige skuespiller i TV-serie – musikal eller komedie: Jennifer Aniston – Friends
Beste mannlige skuespiller i TV-serie – musikal eller komedie: Tony Shalhoub – Monk Beste miniserie eller TV-film: The Gathering Storm
Beste kvinnelige skuespiller i miniserie eller TV-film: Uma Thurman – Hysterical Blindness
Beste mannlige skuespiller i mini-serie eller tv-film: Albert Finney – The Gathering Storm
Beste kvinnelige birolle i en TV-serie, miniserie eller TV-film: Kim Cattrall – Sex And The City
Beste mannlige birolle i en TV-serie, miniserie eller TV-film: Donald Sutherland – Path To War
Romain Mesnil
Romain Mesnil (født 13. juli 1977 i Le Plessis-Bouchard) er en fransk stavhopper. Hans personlige rekord er på 5,95, oppnådd i august 2003 under et stevne i Castres.
Bakgrunn
Han begynte med turn i 1984, men byttet til stavsprang i 1992, og hoppet 3,20 dette året og 4,30 året etter. I 1995, etter at han tok sin bachelorgrad (Baccalauréat), begynte han ved Institut national des sciences appliquées de Toulouse, og ble utdannet ingeniør i 2001.
Karriere på nasjonalt nivå
Mesnil ble fransk U23-mester i stavsprang i 1997, og har til sammen 10 franske mesterskap som senior. Han har følgende medaljer som senior:
Karriere på internasjonalt nivå
Mesnil debuterte internasjonalt ved junior-VM i friidrett 1996 i Sydney. Der hoppet han 5,30 meter, og kom på 13.-plass. Ved EM i friidrett 1998 ble han slått ut i kvalifiseringsrunden, med 5,30.
I 1999 deltok han i sitt første VM som senior, ved VM i friidrett i Maebashi i Japan. Han hoppet 5,70, og kom på 6.-plass. Samme år deltok han også ved U23-EM i friidrett 1999, der han greide 5,93, og vant gull, foran Lars Börgeling. Ved Universiaden 1999 greide han 5,55 meter, og fikk bronse. Richard Spielburg vant denne øvelsen, med 5,60 meter.
Han kom på 7.-plass både ved VM i friidrett innendørs 2003, IAAF World Athletics Final 2003 og VM i friidrett innendørs 2004. Ved sommer-OL 2004 ble han slått ut i kvalifiseringsrunden, med 5,65 meter som beste hopp. I 2006 fikk han sølv ved EM i friidrett i Göteborg. Sølved delte han med Tim Lobinger, mens Aleksandr Averbukh vant EM-tittelen. Også ved VM i friidrett 2007 fikk han sølv, her hoppet han 5,86, årsbeste for hans del. Brad Walker vant gullet, med samme bestehøyde som Mesnil, men ble dømt foran fordi han greide vinnerhøyden på første forsøk, mens Mesnil brukte to forsøk.
Sommer-OL 2008 i Beijing var hans tredje OL. Han greide 5,55 i første forsøk, men greide ikke kvalifiseringshøyden på 5,65.
Sunndalsøramål
Sunndalsøramål er en dialekt av nordmørsk som blir snakket i Sunndal på Nordmøre. De grunnleggende målmerkene er kløyvd infinitiv og trykkplassering i ord som dialekt.
Romain Mesnil
Karriere på internasjonalt nivå
Ved EM i friidrett innendørs 2009 i Torino greide han 5,70 i kvalifiseringsrunden, men bare 5,61 i finalen. Dette holdt til 7.-plass. Han landsmann Renaud Lavillenie vant gullet, med ny personlig rekord på 5,81. I august deltok han ved VM i friidrett 2009 i Berlin. Der greide han både 5,80 og 5,85 i første forsøk, og fikk VM-sølv bak Steven Hooker. Mesnils høyde var sesongbeste for hans del.
Han nådde finalen, og fikk 8.-plass ved EM i friidrett 2010, med 5,60, men ble slått ut i kvalifiseringen ved VM i friidrett 2011. I 2012 deltok han ved VM i friidrett innendørs 2012 i Istanbul, og kom på 8.-plass i finalen, med 5,50 meter. Kvalifiseringshøyden til finalen var 5,72 meter.
158 (tall)
158 (ett hundre og femtiåtte) er det naturlige tallet som kommer etter 157 og kommer før 159. 158 er et partall.
160 (tall)
160 (ett hundre og seksti) er det naturlige tallet som kommer etter 159 og kommer før 161. 160 er et partall.
Finland under Sommer-OL 1924
Finland under Sommer-OL 1924. 120 sportsutøvere fra Finland deltok i elleve sporter under Sommer-OL 1924 i Paris. Finland ble nest beste nasjon med fjorten gull-, tretten sølv- og ti bronsemedaljer.
Syv dager til elven Rhinen
Syv dager til elven Rhinen («Семь дней до реки Рейн») var en topphemmelig krigsspill-øvelse utviklet i 1979 av Warszawapakten. Den hadde som utgangspunkt et scenario der en syv dager lang atomkrig foregikk mellom NATO og Warszawapakten. Dette mulige scenario for en tredje verdenskrig ble gjort kjent da den polske regjering etter valget i 2005 offentliggjorde den for å «sette en sluttstrek for landets kommunistiske fortid» og for «å opplyse den polske offentlighet om det gamle regimet».
Beskrivelse av slaget
Planene antok at NATO ville starte et kjernefysisk angrep på Vistula-elvedalen som del av et første-slags-scenario, noe som ville forhindre østblokken i å sende forsterkninger til DDR for å forhindre en NATO-invasjon av landet. Planen antok at så mange som to millioner polske sivilister ville dø i en slik krig, noe som ville totalt ødelegge landet. Med slike begrensede muligheter ville et sovjetisk motangrep på Vest-Tyskland, Belgia, Nederland og Danmark settes i verk for å forsinke en invasjon.
Kjernefysisk respons
Kart som ble utarbeidet i sammenheng med planen, viser kjernefysiske nedslag i mange NATO-land, men Frankrike og Storbritannia er ikke blant disse. Det er flere mulige årsaker til dette, en av de viktigste er at både Frankrike og Storbritannia var land med kjernefysiske våpen i slike mengder at et motangrep ikke var verd å risikere.
De franske styrkene brukte en kjernefysisk strategi kjent som Stratégie du faible au fort. Denne medførte at et eventuelt sovjetisk angrep mot Frankrike ville føre til motangrep på sovjetiske byer. Se Force de frappe for mer informasjon om den franske tenkningen rundt kjernefysisk krigføring.
Avisen The Guardian har spekulert i om «''Frankrike ville unnsluppet angrep, fordi det ikke er et medlem av NATOs integrerte struktur. Storbritannia, som alltid har vært i hjertet av NATO, ville også blitt spart, noe som tyder på at Moskva ville stoppe ved Rhinen for å unngå å overbelaste sine styrker.''»
Det er mange høyt prioriterte mål i Storbritannia, som RAF Fyllingdales, RAF Mildenhall og RAF Lakenheath, som ville bli angrepet med konvensjonelle midler i henhold til denne planen. Et kjernefysisk angrep ville være langt mer effektivt mot disse målene (og som planene viser, et foretrukket alternativ for det sovjetiske lederskapet, vist gjennom planens antatte kjernefysiske angrep i Vest-Europa). Planen antar at USAF kampbombefly, først og fremst langdistanseflyet F-111, ville bli brukt i kjernefysiske angrep og at disse ville starte fra britiske baser.
Uten videre klargjøring fra den polske regjeringen, eller deklassifiseringen av flere dokumenter, er det vanskelig å komme vekk fra spekulasjonenes verden når det gjelder å forstå tenkningen bak den svært viktige avgjørelsen.
Radek Sikorski, den polske forsvarsministeren i 2005, slo fast at dokumenter knyttet til det tidligere kommunistregimet ville bli deklassifisert og publisert de kommende år.
Nick Clegg
Nicholas William Peter «Nick» Clegg (født 7. januar 1967 i Chalfont St Giles i Buckinghamshire i England) er en engelsk politiker og tidligere visestatsminister i Storbritannia. Han var tidligere partileder for Liberaldemokratene, og tok over partiledervervet etter Walter Menzies Campbell. Clegg var parlamentsmedlem for valgdistriktet Sheffield Hallam fra 2005 til 2017.
Bakgrunn
Clegg studerte arkeologi og sosialantropologi ved University of Cambridge Senere tok han mastergrad i politisk filosofi ved University of Minnesota i USA og deretter mastergrad ved Europa-colleget i Belgia. Moren hans er nederlandsk, mens faren har russiske og tysk-russiske aner. Han er flytende i nederlandsk, fransk, tysk og spansk. Han er gift med den spanske forretningsadvokaten Miriam González Durántez, som er partner i DLA Piper og datter av en spansk konservativ senator, og som han møtte da han studerte ved Europa-colleget. Paret har tre barn.
Visestatsminister
Clegg ble den 11. mai 2010 visestatsminister i koalisjonsregjeringen mellom De konservative og Liberaldemokratene. Koalisjonsregjeringen ble ledet av statsminister David Cameron. Etter valget i 2015 fikk De konservative majoritet alene, mens Liberaldemokratene endte opp med kun 8 parlamentsmedlemmer, og koalisjonen opphørte.
Ved nyttår 2018 ble han utnevnt til Knight Bachelor. Han ble dermed gjort til ridder og fikk rett til å føre tiltaleformen sir foran sitt navn.
161 (tall)
161 (ett hundre og sekstien) er det naturlige tallet som kommer etter 160 og kommer før 162. 161 er et oddetall.
ARA «General Belgrano»
ARA «General Belgrano» er brukt som navn på flere skip i den argentinske marinen.
Ståltråd
Framstilling
Stålet har nesten ren perlittisk eller nesten-perlittisk mikrostruktur. Perlitt framkommer ved langsom nedkjøling av austenittisk stål med 0,75-0,86 prosent karbon. Ved å varme opp igjen stålet til om lag 950 grader, og bråkjøle det øker en bruddstyrken i perlitten betydelig. En oppnår da at kornstrukturen blir mye finere. Ved gjentatte oppvarminger kan en forbedre kornstrukturen videre.
Trådene renses så i flere syrebad for å få bort overflateforurensinger.
Trådene trekkes så til tynne tråder. De trekkes gjennom stadig tynnere hull slik at det til sist kommer ut i den ønskede tykkelsen og lengden. Trekkingen medfører at stålet avgir varme. For å unngå at trekkingen fra tykke til tynne tråder blir gjort ved for høye temperaturer, kjøles de ned før de trekkes videre. Kaldtrekkingen styrker perlitten ved forbedring av lamellestrukturene, gir delvis kjemisk nedbryting av sementitt, og en overgang fra krystallinsk til amorf sementitt.
For bruke i korrosive miljøer går trådene gjennom et blybad for å få bort overflateforurensing og for at galvaniseringen skal feste seg skikkelig. Trådene blir galvanisert, vanligvis ved at trådene trekkes gjennom sink.
Til slutt blir det gjort dimensjonskontroll, kontroll om det er sprekker ved bruk av magnetfelt, og mekanisk testing.
Egenskaper
Trådene er lett bøyelige og strekksterke, og lar seg rette ut og bøyes på nytt en del ganger. Når den ryker etter slik bøying er det på grunn av lavsyklusutmatting. Brukt som enkelttråder kan de være enkle å skjøte, men i sammensatte produkter som ståltau kan det være svært vanskelig.
Kaldtrukne perlittråder kan ha flytegrenser på flere gigapascal. Det gjør perlitt til et av de sterkeste konstruksjonsmaterialer vi har. Maksimal strekkstyrke er funnet å være over 6 GPa. Selv om perlitt brukes i mange tekniske anvendelser, er opprinnelsen til den ekstreme styrken dårlig forstått.
Egenskaper kan tilpasses ved legeringer. Styrkemessig kan ståltrådene ha hele spekteret av styrke, som vanlig stål. Brukt i ståltau kan de ha bruddspenninninger over 2000MPa.
Bruksområder
Ståltråd brukes blant annet til ståltau, spiker, stifter, binders, fjører i madrasser, hesjer, enkle gjerder, surringer og småreparasjoner av forskjellig slag. De kan også brukes til å lage stålull av. Ståltråd kalles ofte pianotråd, når de brukes til pianostrenger.
Oftest produseres trådene runde, men kan ha andre former, for eksempel til spiker- eller ståltauproduksjon.
I ståltau settes ståltrådene sammen til en kordel, der typisk 6-7 kordeler igjen settes sammen til et tau.
Lipid
I biokjemi og biologi er et lipid et makrobiomolekyl som er løselig i ikke-polare løsningsmidler. Jab er et eksempel på et fettlipid. Ikke-polare løsningsmidler er vanligvis hydrokarboner som brukes til å løse opp andre naturlig forekommende hydrokarbonlipidmolekyler som ikke (eller ikke lett) løses opp i vann, inkludert fettsyrer, voks, steroler, fettløselige vitaminer (som vitamin A, D, E og K), monoglyserider, diglyserider, triglyserider og fosfolipider.
Funksjonene til lipider inkluderer å lagre energi, signalisere og fungere som strukturelle komponenter i cellemembraner. Lipider har bruksområder i kosmetikk- og næringsmiddelindustrien så vel som i nanoteknologi.
Forskere definerer noen ganger lipider som hydrofobe eller amfifile små molekyler; den amfifile naturen til noen lipider gjør at de kan danne strukturer som vesikler, multilamellære/unilamellære liposomer eller membraner i et vandig miljø. Biologiske lipider stammer helt eller delvis fra to forskjellige typer biokjemiske underenheter eller «byggesteiner»: ketoacyl- og isoprengrupper. Ved å bruke denne tilnærmingen kan lipider deles inn i åtte kategorier: fettsyrer, glyserolipider, glyserofosfolipider, sfingolipider, sakkarolipider og polyketider (avledet fra kondensering av ketoacyl-underenheter); og sterollipider og prenollipider (avledet fra kondensering av isoprenunderenheter).
Selv om begrepet «lipid» noen ganger brukes som et synonym for fett, er fett en undergruppe av lipider som kalles triglyserider. Lipider omfatter også molekyler som fettsyrer og deres derivater (inkludert tri-, di-, monoglyserider og fosfolipider), så vel som andre sterolholdige metabolitter som kolesterol. Selv om mennesker og andre pattedyr bruker ulike biosyntetiske veier både for å bryte ned og for å syntetisere lipider, kan noen essensielle lipider ikke lages på denne måten og må fås fra kosten.
Historie
Lipider kan betraktes som organiske stoffer som er relativt uløselige i vann, løselige i organiske løsemidler (alkohol, eter etc.) som faktisk eller potensielt er relatert til en fettsyre og som brukes av levende celler.
I 1815 klassifiserte Henri Braconnot lipider (graisses) i to kategorier, suifs (faste fett eller talg) og huiles (flytende oljer). I 1823 utviklet Michel Eugène Chevreul en mer detaljert klassifisering, inkludert oljer, fett, talg, voks, harpiks, balsam og flyktige oljer (eller essensielle oljer).
Det første syntetiske triglyseridet ble rapportert av Théophile-Jules Pelouze i 1844, da han produserte tributyrin ved å behandle smørsyre med glyserin i nærvær av konsentrert svovelsyre. Flere år senere syntetiserte Marcellin Berthelot, en av Pelouzes elever, tristearin og tripalmitin ved omsetning av de analoge fettsyrene med glyserin i nærvær av gassformig hydrogenklorid ved høy temperatur.
I 1827 anerkjente William Prout fett («oljeaktige» næringsstoffer), sammen med protein («albuminholdig») og karbohydrat («sakkarin»), som et viktig næringsstoff for mennesker og dyr.
EF (andre betydninger)
EF eller Ef kan sikte til
Lipid
Historie
Begrepene lipoid, lipin og lipid har blitt brukt med varierte betydninger fra forfatter til forfatter. I 1912 foreslo Rosenbloom og Gies å erstatte «lipoid» med «lipin». I 1920 introduserte Bloor en ny klassifisering for «lipoider»: enkle lipoider (fett og voks), sammensatte lipoider (fosfolipoider og glykolipoider) og avledede lipoider (fettsyrer, alkoholer, steroler).
Ordet lipid, som stammer etymologisk fra gresk λίπος, lipos 'fett', ble introdusert i 1923 av den franske farmakologen Gabriel Bertrand. Bertrand inkluderte i konseptet ikke bare de tradisjonelle fettene (glyserider), men også "lipoidene", med en kompleks konstitusjon. Ordet lipid ble enstemmig godkjent av den internasjonale kommisjonen til Société de Chimie Biologique under plenumsmøtet 3. juli 1923. Ordet lipid ble senere anglisert som lipid på grunn av dets uttale ('lɪpɪd). På fransk blir suffikset -ide, fra gammelgresk -ίδης (som betyr 'sønn av' eller 'etterkommer av'), alltid uttalt (ɪd).
Ugo Sivocci
Han var racersyklist og bilmekaniker som i 1920 ble ansatt av Alfa Romeo for å kjøre på lag med Enzo Ferrari og Alberto Ascari. Han fikk et par andreplasser i 1922 og vant 1923 Targa Florio, men forulykket på Monzabanen i 1923 under prøvekjøring av en Alfa Romeo P1. Alfa trakk laget fra racing og brukte aldri bilens startnummer (17) igjen. Sivocci fikk malt en grønn firkløver (quadrifoglio verde) på sin bil, et symbol Alfa senere har brukt på racerbiler og toppmodeller.
Bug (film)
Bug er en amerikansk psykologisk thriller/drama film som blir utgitt av Lionsgate i 2007. Regissert av William Friedkin tidligere kjent som regissør av filmer som for eksempel Exorcisten og Brennpunkt New York. Hovedrollene i filmen har Harry Connick jr., Ashley Judd og Michael Shannon.
162 (tall)
162 (ett hundre og sekstito) er det naturlige tallet som kommer etter 161 og kommer før 163. 162 er et partall.
Bug (film)
Historien
Filmen er basert på et teaterstykke skrevet av Tracy Letts. Den omhandler paranoia, og er en psykologisk thriller (med elementer av svart komedie og grøsser). Mestedelen av handlingen tar plass i et shabby hotell rom i Oklahoma, USA. Servitrisen Agnes (Ashley Judd) lever i frykt for hennes voldelige eksmann Jerry Goss (Harry Connick, jr), som nylig har sluppet ut av fengsel. Agnes treffer Golfkrig veteran Peter (Michael Shannon), og han blir hennes beskytter og elsker. Peter viser seg etterhvert å være noe eksentrisk og han forteller om krigen i Irak, UFOer, bombingene i Oklahoma, kultselvmord, og snart også om hemmelige stats eksperimenter på soldater som han tror han selv er offer for. Agnes blir etter hvert trukket inn i hans måte å tenke på, og hans kamp mot en infestasjon av miskroskopiske insekter/bakterier. Eksentrisitet utvikler seg til galskap. Andre skuespillere i filmen er Lynn Collins og Brian F. O'Byrne.